Rikunarita-ORG/Wikinium huggingface dataset:
# 華盛頓郵報

華盛頓郵報報頭
2024年嘅《華盛頓郵報》大樓
《**華盛頓郵報**》（英文：The Washington Post）係美國最大、最老嘅報紙，被認為係繼《紐約時報》之後美國最有聲望嘅報紙。

《華盛頓郵報》總部位於美國首都華盛頓特區，特別擅長報導美國國內政治動態，但亦有批評指佢過分關心政治而忽略對其它方面嘅報導。

## 出面網頁

* "Washington Post: Breaking News, World, US, DC News & Analysis".
# 美國參議院

**美國參議院**（United States Senate）係美國國會兩院之一，另一個係眾議院。參議院限定有100位參議員，每個州有兩位。任期六年，每三年改選一次。參議院嘅權力係批准總統嘅人事任命案，總統同另外啲國家簽嘅條約亦要參議院批准。

美國副總統係參議院當然議長，但係平時無投票權，只有平手嗰陣先准投票。
# 嗜好

收藏貝殼都可以係嗜好
**嗜好**（粵拼：si3 hou3），又叫**興趣**（粵拼：hing3 ceoi3），係指當個人得閒嗰陣做嚟打發時間嘅活動，而呢啲活動主要都係因為享受而去做，而唔係為咗睇錢或者第啲原因。

## 常見嘅嗜好

* 運動
* 收藏
* 園藝種植
* 玩遊戲
* 畫畫
* 砌模型
* 跳舞

## 睇吓

* 玩
* 心流
# 人壽保險

**人壽保險**（**life insurance**）係保險嘅一種：一個人買人壽保要俾一定量嘅錢，而喺佢死咗之後，佢嘅保險受益人（通常係佢屋企人）會攞到一筆有返咁上下大嘅錢。

#### 種類

定期人壽保險：提供固定年期保障；純保障，無儲蓄或投資成分；用相同保費購買定期壽險，一般保障額會高過其他壽險產品。

終身人壽保險：提供人終身保障。具有儲蓄成分，退保時可以提取保單嘅現金價值（如有）。

#### 不保事項

定期人壽保險不保事項一般較少，甚至有產品涵蓋保單生效一年後嘅自殺。
# 殮房

香港嘅殮房
**殮房**，又叫**停屍間**、**太平間**、**陳屍所**、**往生室**，係醫院、殯儀館或地區暫時存放遺體嘅地方。可以係一間房、一層樓，或一幢獨立嘅大樓，等親人可以有足夠嘅時間認屍同準備葬禮，有啲情況需要等驗屍。

## 香港嘅公眾殮房

* 域多利亞公眾殮房
* 九龍公眾殮房
* 葵涌公眾殮房
* 富山公眾殮房
# 維基文庫

維基文庫的圖標
**維基文庫**（英文：**Wikisource**）係維基媒體基金會之下嘅維基百科嘅兄弟計劃，目的係搞個自由、基於維基嘅知識倉庫，來收集每一語言嘅完整原始文獻，重會將呢啲文獻譯做好多種文。佢開始嘅時候叫做「**Sourceberg**」，後尾經過2003年12月6號嘅投票改做而家個名。

而家維基文庫上面主要擺咗好多種根據GNU自由文檔協議證書嘅文件、兼容呢個協議嘅原始文件，同埋公有領域、無版權或者版權已經過咗期嘅原始文獻，例如古代嘅詩歌、文章、法律文本等等。

呢個項目喺2003年11月4號開始。佢嘅標誌係一座冰山。

## 參閱

* 中文維基文庫

## 出面網頁

* 維基文庫網站

* 中文維基文庫

* 關於呢個項目嘅討論
# 產權

**產權**（Property rights），指佔有、使用、轉讓呢三大財產所有權。

## 資本主義者解說

根據張五常定義，產權唔係物件擁有權，而係三項權利：

* 自由轉讓權（Right to transfer）：你可以將你擁有產權嘢轉讓畀人。
* 獨立收入享受權（exclusive right to derive income）：你可以將你擁有產權嘅嘢所產生嘅收入歸為己有。
* 私人使用權（exclusive use right）：你可以決定你擁有產權嘅嘢點去用、畀邊個用。

## 共產主義者解說

* 轉讓權：自由轉讓權由國家權力中心擁有。
* 收入享受權：所有人都可以得到由生產所得嘅收入，不過要由中央分配。
* 共同使用權：由中央「平均分配」到所有人，個人先有得自行處理嗰個份量嘅嘢。

## 相關

* 共有產權
* 私有產權
* 知識產權

## 攷

## 出面網頁
# 利潤

**利潤**lei6 jeon6（英文：**profit**pro1 fit4）係收入減成本得出嚟嘅一個正值餘數。

公式：收入減成本 = 利潤

若果計出嚟嘅係負數，簡單講即係個交易蝕錢。

## 有認為

1. 風險越高，利潤越厚
2. 利潤係投資者嘅回報
3. 利潤係剝削勞動人民嘅證據

## 種類

* 毛利
* 純利

## 睇埋

* 成本學
* 會計學
* 經營模式
* 市場學
* 年報
* 非牟利組織
* 利潤極大化
* 經濟泡沫
# 義工活動

2005年一場義工活動
**義工活動**（**volunteering**），又叫**義務工作**、**志願服務**，係自願咁服務社會嘅活動，而參與義工活動嘅人叫「**義工**」（呢個詞亦可以係義工活動嘅簡稱）。

做呢啲活動係唔計較物質上面嘅回報，做嘅嘢純綷義務。義工活動通常都係透過非牟利機構提供，亦即係正規義工活動。不過亦有唔少人唔係做正規嘅義工活動，而係單打獨鬥，又或者成班人自發去做。唔係正規嘅義工活動，都好難統計到，所以都唔會有乜數字。

義工活動雖然唔多講物質回報，不過做義工活動會帶來一啲非物質回報，呢啲回報令到人有推動力繼續做落去，例如因為見到人得到幫助而快樂等等…

義工，亦指義務嘅工作。不時有人話：「嗰份義工好有意義㗎。」，因此，義工可以理解成義務嘅工作。

## 出面網頁

* 義務工作發展局
# 抖音

抖音
**抖音**（粵拼：dau2 jam1，英文：**TikTok**）係一款社交應用程式，由中華人民共和國北京字節跳動公司營運。

## 爭議

### 用戶私隱問題

抖音嘅用戶私隱問題備受關注。抖音嘅私隱政策列明會收集用戶嘅使用狀況、IP地址、電訊商、獨一無二嘅裝置識別碼、打字模式、位置等等。2020年2月，Reddit CEO批評呢隻應用程式係間諜軟件（spyware）同好似寄生蟲噉。

2020年8月，《華爾街日報》報道抖音用違反Google政策嘅伎倆追蹤Android用戶嘅數據，包括MAC地址同IMEI。份報道出街之後，有美國參議員叫聯邦貿易委員會（FTC）對抖音展開調查。

### 政治審查問題

喺2021年3月，BBC中文網報道，TikTok嘅內容管理員，名義上係進行內容優化，其實已經係將政治審查放咗落去流程入面。

## 參考